Document ID: /roh_data/filtered/fineweb-2-filterrobots_roh.jsonl.gz/51992

Cussegl federal sa metta en posa en ina stamparia
- Venderdi, 1.1.2016, 7:32
Sin sia fotografia uffiziala dal 2016 èn ils commembers da la regenza svizra sa mess en posa en la halla d'ina stamparia. Il maletg è vegnì fatg sin giavisch dal president da la Confederaziun, Johann Schneider-Ammann.
Per il minister d'economia saja in pensum central da la politica da s'engaschar per bunas premissas per segirar plazzas da lavur e la bainstanza. Quai ha communitgà la Confederaziun.
La fotografia dal Cussegl federal, cun il maletg da gruppa sin ina vart e purtrets singuls sin l'autra vart, vegn edida cun 60'000 exemplars.
RR novitads 8:00